Diss (Norfolk)

Diss er en markedsby og valgkrets i Norfolk i England. Den ligger nær grensen til Suffolk. I henhold til folketellingen i 2011 har byen en befolkning på 7 572 innbyggere.

Byen er lokalisert i dalen hvor elven Waveney renner gjennom, liggende rundt en innsjø, mere, som dekker 6 acre og er 5,5 meter dyp, skjønt den består også av ytterligere 16 meter med slam.«A High-Resolution Record of Midholocene Climate Change from Diss Mere, UK.» (PDF). Department of Earth Sciences, University College London. Mars 2005. Navnet på byen kommer fra dic, et angelsaksisk ord med betydningen «grøft» eller «jordvoll».Ekwall, E. (1940): The Concise Dictionary of English Place-names; 2. utg., Oxford: Clarendon Press; s. 137, 139

 Beskrivelse 
Byen har en rekke historiske bygninger, deriblant en sognekirke fra 1300-tallet. Rett ovenfor denne står Dolphin House fra det 1500-tallet. Den har store bjelker av eik som viser at det var en høystatusbygningen, og man mener den opprinnelig kan ha tilhørt en ullhandler. Frem til 1960-årene var det en pub der; bygningen huser nå flere små firmaer. Byen har også et museum.

Tilstøtende til Dolphin House er byens markedsplass, byens geografiske og sosiale sentrum. Markedet blir holdt hver fredag, unntatt Langfredag og andre helligdager og feriedager, og blir da holdt den foregående torsdagen. Et mangfold av lokale handelsmenn og bønder selger frisk frukt og grønnsaker, kjøtt, fisk og ost. Markedet fikk sitt charter som kjøpstad av kong Rikard Løvehjerte. Byens postkontor og fremste butikkgate, Mere Street, er også lokalisert ved markedsplassen.

Jernbanestasjonen i Diss betjener Great Eastern Main Line som går mellom London og Norwich.

Rundt 6 km øst for Diss er krigsminnemuseet 100th Bomb Group Memorial Museum ved den tidligere militære RAF-flyplassen Thorpe Abbotts.Long, Peter (2004): The Hidden Places of England. Travel Publishing Ltd. ISBN 1-904434-12-6, s. 373«Thorpe Abbotts». Airfields of Britain Conservation Trust.

I mars 2006 ble Diss den tredje byen i Storbritannia som sluttet seg til Cittaslow, en internasjonal organisasjon som fremmer konseptet «trege byer».

Lokalavisen Diss Express ble grunnlagt i 1864.

 Referanser 

 Eksterne lenker 

 Diss Town Council
 Norfolk: Diss GENUKI Norfolk avskrift fra History, Gazetteer, and Directory of Norfolk, William White, 1845

Kategori:Byer i Norfolk
Kategori:South Norfolk